મેહુલ જોષીની અત્યાર સુધીની સફરની વાત કરીએ તો સાયકલિંગની સાથે રનિંગમાં એક અલ્ટ્રા મેરેથોન, એક મેરેથોન એ આઠ જેટલી હાફ મેરેથોનની સિદ્ધિ પણ મેળવી છે. તેણે પોતાનું માઉન્ટેનિયરીંગનું સ્વપ્ન પૂર્ણ કરવા માટે નહેરુ ઇન્સ્ટિટ્યૂટ ઑફ માઉન્ટેનિયરીંગમાં તાલીમ લીધી છે. આ તાલીમ બાદ પહેલી જ વારમાં રશિયાનું ૫,૬૪૨ મીટર ઊંચુ માઉન્ટ ઇલબુઝ પીક સર કર્યું ત્યાર બાદ મેહુલે પાછું વળી જોયું નથી. એક પછી એક પાંચ જેટલાં શિખરો સર કર્યાં છે. હવે તેનો આગામી ગોલ માઉન્ટ એવરેસ્ટ સર કરવાનો છે. આગામી એપ્રિલ મહિનામાં તે પોતાનું મિશન એવરેસ્ટ શરૂ કરવા જઈ રહ્યો છે.